ARACNIDI ARTROGASTRI BIRMANI 685 



binis parvis munitus et supra plerumque granulo uno alterove 

 minuto praeditus; subter intus, versus medium, duos denticulos 

 sive granula alta ostendit, subter extus, versus apicem, alia duo, 

 praeterea laevis et nitidissimus. Art. 2.' (sine digito) art. 1/ longi- 

 tudinis circiter est et eo paullo latior, paene triplo longior quam 

 latior, anguste et inverse ovatus fere, dente sat forti magis versus 

 basin dorsi, intus, sito armatus, et praeterea granulis crassioribus 

 in dorso minus dense conspersus; secundum dimidium apicale 

 lateris exterioris seriem longitudinalem rectam granulorum den- 

 sissimorum minutorum ostendit , subter ad latus exterius dentes 

 duos habet, alterum paullo intra alterum locatum; etiam secun- 

 dum medium subter paullo granulosus est. Digiti sat fortes, acie 

 denticulata. Maxillae coxas 1.' paris longitudine et latitudine 

 fere aequant, antico concavato-curvatae , vix granulosae. Palpi 

 trunci longitudine fere sunt, pedibus etiam posterioribus non 

 parum crassiores. Pars trochanteralis vix longior quam latior est, 

 basi angusta, supra et subter spinis binis parvis armata. Pars 

 femoralis, parum compressa, a basi ad apicem sensim non parum 

 dilatata est, circa duplo et dimidio longior quam latior apice, 

 desuper visa: prope apicem lateris interioris, magis infra, spina 

 longa forti intus, deorsum et anteriora versus directa est armata 

 et in ipso apice hujus lateris dente munita quoque, praeterea in 

 et versus apicem superius denticulis et granulis 2-3 instructa; 

 subter serie longitudinali spinarum 3, quarum duae anteriores 

 sat magnae sunt, armata est. Pars patellaris subter brevissima 

 est, supra fortiter convexa et circa dimidio longior quam latior, 

 extus leviter, intus paullo fortius rotundata, apice partis femo- 

 ralis paullulo angustior, et hac parte circa dimidio brevior, in 

 latere interiore dente obtuso et (pone eum) granulo setiferis 

 munita. Partes tibialis et tarsalis paullo oblique positae sunt, 

 non parum latiores quam altiores, subter latae et planae, supra 

 modice convexae: pars tibialis parte patellari paullo latior est, 

 parte femorali vix vel parum brevior, salteni dimidio longior 

 quam latior, sub-ovata, apice truncata ; in margine interiore spinis 

 duabus longis duabusque brevibus (inter et pone eas locatis) est 

 armata, in margino exterioro vero tribus spinis et granulis vel 



